Lähihoitajille haastetta toiseen kilpailupäivään

Keskiviikkona Taitaja2015-kilpailun toisena päivänä lähihoitajien alueella olivat toimintakeskuksen nuoret. Aamulla kilpailijat suunnittelivat päivän ohjelman, ja toteuttivat sen perään. Kilpailuaikaa oli varattu eilisen tehtävän tavoin kolme ja puoli tuntia.

Paikalle saapuneiden nuorten tehtävänä oli esittää syrjäytyneitä päihteiden väärinkäyttäjiä.

Tuomari **Eeva Salokangas** piti tehtävää hyvin haastavana.

* Eiliseen tehtävään verrattuna hyvin haastava tehtävä, varsinkin kun eilinen kilpailutehtävä liittyi omaan osaamisalueeseeni. Tämän päivän tehtävä asettaa haasteita myös itselleni, mutta olimme tuomariparin kanssa samoilla linjoilla arvioinnin suhteen.

Salokangas kehuu aamupäivän nuoria, jotka suorittivat osansa mallikkaasti näytellen. Iltapäivän tehtävään nuoret vaihtuvat ja loput päivän kilpailupareista pääsee työskentelemään heidän kanssaan.

Lisätietoja lajista   
Lajivastaavat:

Pirjo-Riitta Ruohonen  
puh. 044 907 3471  
  
Kirsi Hellman-Suominen  
puh. 044 907 3977  
  
Tiedottaja Erja Andersson  
040 8260977